Všeobecne záväzné nariadenie Obce ….. 
č. …../2026
 o užívaní verejných priestranstiev a 
o miestnej dani za užívanie verejných priestranstiev

Obecné zastupiteľstvo Obce ........... v zmysle čl. 68 Ústavy Slovenskej republiky, ust. § 4 ods. 3 písm. a), c) a f) ust. § 4 ods. 5 písm. b), ust. § 6 ods. 1 a ust. § 11 ods. 4 písm. d), e) a g) zákona č. 369/1990 Zb. o obecnom zriadení a ust. § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady vydáva toto všeobecne záväzné nariadenie (ďalej len „VZN“):


PRVÁ ČASŤ
Všeobecné ustanovenia

§ 1
Úvodné ustanovenia

1. Toto VZN ustanovuje pravidlá užívania verejných priestranstiev na území Obce ................. (ďalej len „obec“ alebo „správca dane“) a postup pri stanovení a platení miestnych daní za užívanie verejných priestranstiev v obci.

2. Účelom tohto VZN je najmä:
a) zabezpečiť riadne a nerušené užívanie verejných priestranstiev,
b) upraviť podmienky osobitného užívania verejných priestranstiev,
c) ustanoviť práva a povinnosti fyzických osôb a právnických osôb pri osobitnom užívaní verejných priestranstiev,
d) upraviť dôvody dočasného obmedzenia užívania verejných priestranstiev,
e) upraviť podmienky výberu miestnej dane za osobitné užívanie verejných priestranstiev.

§ 2
Vymedzenie základných pojmov

1. Na účely tohto VZN sa rozumie:
a) územím obce územie vyhradené katastrálnym územím: .............. (resp. katastrálnymi územiami: ......................, ...................., ................),
b) verejným priestranstvom ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie, ak osobitný zákon neustanovuje inak.[footnoteRef:1] Sú to najmä cesty a miestne komunikácie, chodníky, autobusové zastávky, parky, ihriská, cintorín, verejné plochy zelene, oddychové a rekreačné plochy a pod., [1:  § 30 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.] 

c) verejným priestranstvom na účely miestnej dane za užívanie verejného priestranstva verejnosti prístupný pozemok vo vlastníctve obce,
d) osobitným užívaním verejného priestranstva používanie verejného priestranstva na iný účel, než na aký je určený. Pôjde najmä o umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky stavebného materiálu, rozkopávky pre inžinierske siete, vyhradené parkovanie vozidla mimo stráženého parkoviska,
e) predmetom miestnej dane osobitné užívanie verejného priestranstva,
f) daňovníkom fyzická osoba, fyzická osoba – podnikateľ alebo právnická osoba, ktorá verejné priestranstvo užíva,
g) správcom dane obec,
h) terasou plocha verejného priestranstva, ktorá je užívaná alebo vyhradená na umiestnenie stolov, stoličiek, slnečníkov, markíz, zábradlí, podest alebo iného zariadenia slúžiaceho na pobyt, sedenie alebo poskytovanie služieb, najmä v súvislosti s prevádzkovaním reštauračných, pohostinských, kaviarenských alebo obdobných služieb, a to bez ohľadu na charakter, konštrukciu alebo dobu umiestnenia takéhoto zariadenia,
i) propagačným zariadením dočasne umiestnené zariadenie, konštrukcia alebo predmet na verejnom priestranstve slúžiaci na propagáciu alebo prezentáciu výrobkov, služieb, podnikateľskej činnosti, podujatia, osoby, organizácie alebo iného subjektu, najmä reklamný stojan, pútač, reklamný alebo prezentačný panel, reklamný stôl, prezentačný stojan, banner alebo obdobný reklamný či prezentačný nosič s informačnou plochou maximálne 2 m²,
j) vyhradeným parkovaním vozidla mimo stráženého parkoviska vyhradenie konkrétne vymedzeného priestoru verejného priestranstva na parkovanie konkrétne určeného vozidla alebo vozidiel, a to na základe povolenia alebo iného právneho titulu vydaného alebo udeleného obcou (špeciálne označená plocha pre konkrétne vozidlo).

2. Verejným priestranstvom na účely tohto VZN nie sú pozemky, ktoré obec prenajala podľa osobitného zákona.[footnoteRef:2] [2:  Napr. zákon č. 40/1964 Zb. Občiansky zákonník, zákon č. 513/1991 Zb. Obchodný zákonník.] 


DRUHÁ ČASŤ
VŠEOBECNÉ UŽÍVANIE VEREJNÝCH PRIESTRANSTIEV

§ 3
Základné pravidlá 

1. Každý je oprávnený užívať verejné priestranstvá na území obce spôsobom zodpovedajúcim ich charakteru a účelu v súlade s právnymi predpismi upravujúcimi ich užívanie. 
2. Každý je povinný počínať si tak, aby svojím konaním nespôsobil znečistenie alebo poškodenie verejného priestranstva na území obce, najmä je povinný:
a) správať sa tak, aby neohrozoval život, zdravie alebo bezpečnosť iných osôb,
b) rešpektovať právo ostatných osôb na nerušené užívanie verejného priestranstva,
c) chrániť majetok obce,
d) neznečisťovať verejné priestranstvo,
e) nepoškodzovať zariadenia vo vlastníctve alebo správe obce,
f) neobmedzovať priechodnosť chodníkov a verejne prístupných komunikácií,
g) dodržiavať bezpečnostné a organizačné opatrenia určené obcou.

§ 4
Všeobecné užívanie verejných priestranstiev

1. [bookmark: OLE_LINK19]Každý má právo užívať verejné priestranstvo primeraným a obvyklým spôsobom na účely, na ktoré je verejné priestranstvo určené. Je povinný pri tom rešpektovať rovnaké práva ostatných osôb na užívanie verejného priestranstva. Takéto užívanie verejného priestranstva označujeme ako všeobecné užívanie.

2. V záujme zabezpečenia čistoty obce a ochrany poriadku sa zakazuje znečisťovanie verejných priestranstiev v rozsahu, ako je uvedené v osobitnom VZN obce.[footnoteRef:3] [3:  VZN obce č......../2026 o udržiavaní čistoty a poriadku na území obce (uviesť číslo VZN obce).] 


3. Každý, kto spôsobí znečistenie alebo poškodenie verejného priestranstva je povinný znečistenie alebo poškodenie na vlastné náklady bezodkladne odstrániť.

TRETIA ČASŤ
OSOBITNÉ UŽÍVANIE VEREJNÝCH PRIESTRANSTIEV

§ 5
Základné pravidlá

1. Za osobitné užívanie verejného priestranstva sa považuje každé iné užívanie ako všeobecné užívanie verejného priestranstva na určený účel a v primeranej miere v zmysle druhej časti tohto VZN. 

2. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.[footnoteRef:4] [4:  § 30 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (účinné od 01.09.2026).] 




§ 6
Podmienky osobitného užívania verejných priestranstiev

1. Osobitným užívaním sa rozumie:
a) umiestnenie zariadenia terás, 
b) umiestnenie zariadenia pre podujatie, aktivitu, činnosť,
c) umiestnenie predajného zariadenia,
d) umiestnenie zariadenia na poskytovanie služieb,
e) umiestnenie stavebného zariadenia,
f) umiestnenie stavebného materiálu, skládky alebo rozkopávky,
g) umiestnenie kontajnera,
h) umiestnenie zariadenia cirkusu,
i) umiestnenie zariadenia lunaparku alebo inej atrakcie,
j) umiestnenie dočasného zariadenia,
k) vyhradené parkovanie vozidla mimo stráženého parkoviska,
l) organizovanie podujatia, ak sa ním obmedzuje všeobecné užívanie verejného priestranstva,
m) iné užívanie, pri ktorom dochádza k obmedzeniu všeobecného užívania verejného priestranstva.

2. Na každé osobitné užívanie verejného priestranstva, okrem vykladania a nakladania tovaru a materiálu podľa ods. 3 tohto ustanovenia VZN, je potrebné predchádzajúce povolenie obce na základe písomnej žiadosti žiadateľa.

3. Vykladať a nakladať tovar a materiál na verejnom priestranstve sa povoľuje bez predchádzajúceho písomného povolenia obce len v prípade, ak to nie je možné vykonať bez zvláštnych ťažkostí inde. Vykladanie a nakladanie tovaru sa musí vykonať bez zbytočného odkladu, vrátane očistenia verejného priestranstva a uvedenia do pôvodného stavu.

4. Pokiaľ má byť predmetom osobitného užívania pozemná komunikácia, postupuje sa pri vydávaní povolenia na osobitné užívanie pozemnej komunikácie podľa osobitného predpisu.[footnoteRef:5] [5:  Zákon č. 135/1961 Zb. o pozemných komunikáciách.] 


5. Každý, komu bolo vydané povolenie obce na osobitné užívanie verejného priestranstva je povinný:
a) používať verejné priestranstvo čo najšetrnejšie a len v najnutnejšom rozsahu,
b) zabrániť poškodzovaniu a znečisťovaniu verejného priestranstva a jeho zariadení,
c) zaistiť bezpečnosť užívateľov verejného priestranstva, najmä v nočnom čase a bezpečnosť cestnej premávky, ak sa jedná o miestne komunikácie a chodníky,
d) užívať len vyhradený priestor, dodržiavať stanovené podmienky,
e) ihneď po skončení osobitného užívania verejného priestranstva, toto uviesť na svoje náklady do pôvodného stavu,
f) zaplatiť miestnu daň vyrubenú za osobitné užívanie verejného priestranstva,
g) strpieť prípadnú kontrolu zo strany správcu dane.

6. Každý, kto spôsobí znečistenie alebo poškodenie verejného priestranstva pri jeho osobitnom užívaní je povinný znečistenie alebo poškodenie na vlastné náklady bezodkladne odstrániť.

7. Povolenie obce na osobitné užívanie verejných priestranstiev na jej území nenahrádza súhlas, povolenie, rozhodnutie, stanovisko alebo iný právny úkon orgánu verejnej správy vyžadovaný osobitným právnym predpisom.

§ 7 
Žiadosť o osobitné užívanie verejných priestranstiev
a jeho posudzovanie

1. Žiadosť o osobitné užívanie verejného priestranstva (ďalej aj ako „žiadosť“ alebo „oznamovacia povinnosť“) sa podáva na Obecnom úrade ...................... Vzor žiadosti tvorí prílohu č. 1 tohto VZN.

2. Žiadosť obsahuje najmä:
a) meno, priezvisko a adresu žiadateľa, ak ide o fyzickú osobu, obchodné meno, sídlo a IČO, ak ide o fyzickú osobu – podnikateľa alebo právnickú osobu,
b) ďalšie kontaktné údaje (emailovú adresu, telefónne číslo),
c) údaje rozhodujúce pre vyrubenie miestnej dane:
1. presné určenie miesta – osobitného užívania verejného priestranstva,
2. účel osobitného užívania verejného priestranstva,
3. predpokladanú výmeru užívaného priestoru v m²,
4. termín začatia a skončenia osobitného užívania verejného priestranstva,
5. opis zariadenia, ktoré sa má verejnom priestranstve umiestniť a/alebo opis činnosti, ktorá sa má vykonávať na verejnom priestranstve a/lebo opis služby, ktorá sa má na verejnom priestranstve poskytovať,
d) situačný nákres, ak je potrebný,
e) ďalšie doklady, ak sú vyžadované osobitným predpisom.

3. Obec môže vyzvať žiadateľa na doplnenie žiadosti, ak predložené údaje nie sú dostatočné na posúdenie zamýšľaného užívania.

4. Pri posudzovaní žiadosti obec prihliada najmä na:
a) účel užívania,
b) bezpečnosť osôb,
c) dopravnú situáciu,
d) ochranu verejnej zelene,
e) ochranu majetku obce,
f) oprávnené záujmy obyvateľov a ostatných užívateľov verejného priestranstva.
5. Povolenie obce na osobitné užívanie verejného priestranstva sa vydáva na určitý čas.

6. Vydanie povolenia je obec oprávnená odoprieť najmä v prípade, ak by zamýšľaným užívaním:
a) bola ohrozená bezpečnosť osôb,
b) došlo k neprimeranému obmedzeniu ostatných užívateľov,
c) mohlo dôjsť k poškodeniu obecného majetku,
d) mohlo dôjsť k poškodeniu verejnej zelene,
e) nebolo možné zabezpečiť riadnu údržbu dotknutého priestoru,
f) nebolo možné zabezpečiť prejazd alebo prechod podľa osobitných právnych predpisov.

7. Obec je oprávnená vo vydanom povolení určiť podmienky osobitného užívania verejného priestranstva, najmä:
a) presné miesto a rozsah osobitného užívania verejného priestranstva,
b) čas osobitného užívania verejného priestranstva,
c) spôsob zabezpečenia bezpečnosti,
d) spôsob ochrany verejnej zelene,
e) spôsob zabezpečenia čistoty,
f) spôsob ochrany obecného majetku,
g) povinnosť odstrániť zariadenie po skončení osobitného užívania verejného priestranstva,
h) povinnosť uviesť verejné priestranstvo do pôvodného alebo obcou určeného stavu.

ŠTVRTÁ ČASŤ
DOČASNÉ OBMEDZENIE UŽÍVANIA
VEREJNÝCH PRIESTRANSTIEV
[bookmark: OLE_LINK8]
§ 8
Dôvody dočasného obmedzenia
užívania verejných priestranstiev

1. [bookmark: OLE_LINK26]Obec môže v nevyhnutnom rozsahu zabezpečiť dočasné obmedzenie užívania verejného priestranstva najmä z dôvodu:
a) ochrany života a zdravia,
b) zabezpečenia verejného poriadku,
c) konania podujatia,
d) údržby alebo opravy obecného majetku,
e) údržby verejnej zelene,
f) odstraňovania havárie,
g) ochrany obecného majetku,
h) mimoriadnej udalosti.

2. Obmedzenie podľa ods. 1 tohto ustanovenia VZN obec podľa možností vyznačí, označí alebo oznámi spôsobom primeraným jeho charakteru.

3. Každý je povinný rešpektovať dočasné obmedzenie užívania verejného priestranstva.

PIATA ČASŤ
DAŇ ZA OSOBITNÉ UŽÍVANIE 
VEREJNÝCH PRIESTRANSTIEV

Hlava I
§ 9
Všeobecné ustanovenia

1. Obec ukladá daň za osobitné užívanie verejného priestranstva. Osobitným užívaním verejného priestranstva na účely tohto VZN sa považuje:
a) umiestnenie zariadenia terasy, zariadenia pre podujatie, aktivitu, činnosť,
b) umiestnenie stavebného zariadenia, skládky, rozkopávky,
c) vyhradené parkovanie vozidla mimo stráženého parkoviska.

2. Týmto VZN správca dane ustanovuje:
a) miesta verejných priestranstiev,
b) predmet dane, 
c) základ a sadzbu dane, 
d) vyrubenie dane,
e) náležitosti žiadosti, resp. oznamovacej povinnosti, 
f) oslobodenie od dane a zníženie dane.

Hlava II
Miestne dane za užívanie verejných priestranstiev

Diel I
Miestna daň za umiestnenie zariadenia terasy,
zariadenia pre podujatie, aktivitu, činnosť 

§ 10
Predmet dane

1. Predmetom dane v tejto časti VZN je osobitné užívanie verejného priestranstva, pričom osobitným užívaním verejného priestranstva je dočasné užívanie verejného priestranstva za účelom umiestnenia:
a) zariadenia určeného na ambulantný predaj alebo poskytovanie služieb,
b) zariadenia spojeného s montážou, prevádzkovaním a demontážou terasy,
c) zariadenia (tribúna, dekorácie, rekvizity, stoly, stoličky, stánky, markízy, zariadenie technického zabezpečenia, predmety potrebné pre ohňostrojné práce, motorové vozidlo pre potreby podujatia a pod.) pre prípravu a realizáciu kultúrneho podujatia[footnoteRef:6] a športového podujatia[footnoteRef:7], pre prípravu a realizáciu verejného zhromaždenia[footnoteRef:8], [6:  Zákon č. 96/1991 Zb. o verejných kultúrnych podujatiach.]  [7:  Zákon č. 1/2014 Z. z. o organizovaní verejných športových podujatí.]  [8:  Zákon č. 84/1990 Zb. o zhromažďovacom práve.] 

d) zariadenia, ktoré je súčasťou prípravy a realizácie inej aktivity, činnosti – prezentačné podujatie, predvolebná kampaň, a pod. (tribúna, dekorácie, rekvizity, stoly, stoličky, stánky, markízy, zariadenie technického zabezpečenia, predmety potrebné pre ohňostrojné práce, motorové vozidlo pre potreby aktivity, činnosti a pod.),
e) zariadenia na prípravu a realizáciu nakrúcania filmového a televízneho programu, spotu, klipu, 
f) cirkusu, lunaparku, zábavnej technickej činnosti a inej atrakcie,
g) propagačného zariadenia, ktoré poskytuje informácie o kultúrnom, spoločenskom a športovom podujatí a významnej udalosti, 
h) propagačného zariadenia, ktoré propaguje produkt, subjekt, službu.

2. Umiestnenie predajného zariadenia na poskytovanie služieb, ktoré má charakter stavby v zmysle Stavebného zákona[footnoteRef:9], nie je predmetom dane v zmysle tohto VZN. [9:  Zákon č. 25/2025 Z. z. Stavebný zákon.] 


§ 11
Základ dane

Základom dane za užívanie verejného priestranstva podľa tejto časti VZN je výmera užívaného verejného priestranstva v m².
§ 12
Sadzba dane

1. Sadzba dane za užívanie verejného priestranstva je určená v eurách za každý aj začatý m² osobitne užívaného verejného priestranstva a každý aj začatý deň, a o nasledovne:
a) umiestnenie predajného zariadenia na poskytovanie služieb a predaja so záberom na verejnom priestranstve podľa § 10 ods. 1 písm. a) tohto VZN mimo podujatia organizovaného obcou:
1. fyzická osoba (ďalej len „FO“)					....... Eur/m²/deň,
2. FO podnikateľ a právnická osoba (ďalej len „PO“)		....... Eur/m²/deň,
b) umiestnenie predajného zariadenia na poskytovanie služieb a predaja so záberom na verejnom priestranstve podľa § 10 ods. 1 písm. a) tohto VZN počas hodov, jarmokov a iných kultúrnych, športových a spoločenských podujatí organizovaných obcou:
1. do 9 m² vrátane, remeselné a domáce výrobky, 
sezónne produkty 			FO				....... Eur/deň,
2. do 18 m² vrátane, remeselné a domáce výrobky, 
sezónne produkty, knihy 		FO podnikateľ a PO		....... Eur/deň,

3. do 18 m² vrátane, komerčné a priemyselné 
nepotravinárske výrobky		FO podnikateľ a PO		....... Eur/deň,
4. do 9 m² vrátane, sladkosti (napr. cukrová vata, 
medovníky a koláče, zmrzlina, pukance) a nealko nápoje
					FO podnikateľ a PO		....... Eur/deň,
5. do 9 m² vrátane, občerstvenie bez alkoholických nápojov 
(jedlo a nealko nápoje) určené na priamu konzumáciu na mieste
					FO podnikateľ a PO		....... Eur/deň,
6. do 18 m² vrátane, jedlo a nápoje (alkohol, nealko) 
určené na priamu konzumáciu na mieste
					FO podnikateľ a PO		....... Eur/deň,
c) umiestnenie zariadenia pre
1. terasu podľa § 10 ods. 1 písm. b) tohto VZN			....... Eur/m²/deň,
2. prípravu a realizáciu kultúrneho a 
športového podujatia podľa § 10 ods. 1 písm. c) tohto VZN	....... Eur/m²/deň,
3. prípravu a realizáciu inej nekomerčnej aktivity, činnosti
podľa § 10 ods. 1 písm. d) tohto VZN				....... Eur/m²/deň,
4. prípravu a realizáciu nakrúcania filmového a televízneho 
programu, spotu, klipu, pre fotografovania na komerčné účely
podľa § 10 ods. 1 písm. e) tohto VZN				....... Eur/m²/deň,
5. prípravu a realizáciu cirkusu, lunaparku, 
zábavnej technickej činnosti a inej atrakcie
podľa § 10 ods. 1 písm. f) tohto VZN				....... Eur/m²/deň,
6. propagačné zariadenie podľa § 10 ods. 1 písm. g) tohto VZN	....... Eur/m²/deň,
7. propagačné zariadenie podľa § 10 ods. 1 písm. h) tohto VZN	....... Eur/m²/deň.

2. V prípade, že osobitné užívanie verejného priestranstva bude kombináciou (súbehom) viacerých možností uvedených v § 10 ods. 1 písm. a) až h), daň bude vypočítaná podľa predmetu dane s najvyššou sadzbou v danej lokalite v rámci tejto kombinácie.

3. V prípadoch uvedených v ods. 1 písm. a) a písm. c) tohto ustanovenia VZN sa daň vypočíta ako súčin výmery vyhradeného priestoru v m², sadzby dane a počtu dní osobitného užívania verejného priestranstva.

4. V prípadoch uvedených v ods. 1 písm. b) tohto ustanovenia VZN sa daň vypočíta ako súčin sadzby dane a počtu dní osobitného užívania verejného priestranstva.

§ 13
Vznik a zánik daňovej povinnosti,
Oznamovacia povinnosť

1. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

2. Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti písomne postupom podľa § 7 tohto VZN.

3. Povolenie na osobitné užívanie verejného priestranstva vydáva správca dane postupom podľa § 7 tohto VZN.

§ 14
Oslobodenie od dane

1. Od dane za užívanie verejného priestranstva podľa § 10 a § 12 sú oslobodené:
a) fyzické osoby, fyzické osoby – podnikatelia a právnické osoby, ktoré osobitne užívajú verejné priestranstvo za účelom
1. propagácie aktivít podporujúcich ochranu a tvorbu životného prostredia,
2. zachovania prírodných, kultúrnych, všeobecne spoločensky uznávaných morálnych a náboženských hodnôt,
3. rozvoja vedy a vzdelávania,
4. podpory zdravia a iných humanitných a verejnoprospešných a charitatívnych cieľov,
5. protidrogových kampaní,
6. plnenia individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou,
b) fyzické osoby, fyzické osoby – podnikatelia a právnické osoby, ktoré organizujú na verejnom priestranstve kultúrnu akciu alebo športovú akciu bez vstupného alebo akciu, ktorej celý výťažok je určený na charitatívne a verejnoprospešné účely,
c) rozpočtové organizácie a príspevkové organizácie obce,
d) zvolávateľ verejného zhromaždenia, ktorý nie je politickým subjektom, za účelom umiestnenia zariadenia pre prípravu a realizáciu zhromaždenia podľa osobitného predpisu,
e) štátne inštitúcie, ktoré svojou činnosťou a prezentačnou aktivitou podporujú kultúrno-spoločenské dianie v obci, a štátne inštitúcie, ktorých aktivity majú charitatívny a verejnoprospešný charakter

2. Daňovník si u správcu dane uplatňuje nárok na oslobodenie dane písomne najneskôr v deň vzniku daňovej povinnosti.

3. Ak daňovník zatajil skutočný zámer podujatia, aktivity alebo činnosti, než aký uviedol v oznámení, na základe čoho bol oslobodený od platenia miestnej dane, bude mu daň za užívanie verejného priestranstva dodatočne vyrubená v zmysle § 12 tohto VZN.




Diel II
Miestna daň za umiestnenie stavebného zariadenia,
skládky, rozkopávky

§ 15
Predmet dane

1. Predmetom dane, ktoré upravuje táto časť VZN, je také osobitné užívanie verejného priestranstva, ktoré má charakter umiestnenia stavebného zariadenia (napr. lešenie, stavebný výťah, stavebná technika, ekologické WC a pod.), umiestnenie veľkoobjemového kontajnera, zriadenie zariadenia staveniska, záber verejného priestranstva pri stavebných zásahoch (výkopové práce, resp. rozkopávky a pod.) a umiestnenie skládky materiálu.

§ 16
Základ dane

Základom dane za užívanie verejného priestranstva podľa tejto časti VZN je výmera užívaného verejného priestranstva v m².

§ 17
Sadzba dane

1. Sadzba dane za osobitné užívanie verejného priestranstva uvedeného v § 15 tohto VZN za každý aj začatý (zabratý) m² a každý aj začatý deň je stanovená nasledovne:
a) .......... Eur/m²/deň, ak osobitné užívanie verejného priestranstva súvisí s vykonávaním opráv fasád budov a so zatepľovaním budov,
b) vykonávanie rozkopávkových prác na verejných priestranstvách
1. na chodníku a komunikácii
......... Eur/m² do 30 dní vrátane,
......... Eur/m² od 31. dňa,
2. mimo chodníka a komunikácie
......... Eur/m² do 30 dní vrátane,
......... Eur/m² od 31. dňa,
c) ........ Eur/m²/deň, ak sa osobitné užívanie verejného priestranstva týka činností, na ktoré sa nevzťahuje sadzba uvedená v písmene a) tohto ustanovenia VZN.

3. V prípadoch uvedených v ods. 1 písm. a) a písm. c) tohto ustanovenia VZN sa daň vypočíta ako súčin výmery vyhradeného priestoru v m², sadzby dane a počtu dní osobitného užívania verejného priestranstva.

4. V prípadoch uvedených v ods. 1 písm. b) tohto ustanovenia VZN sa daň vypočíta ako súčin sadzby dane a počtu dní osobitného užívania verejného priestranstva.

§ 18
Vznik a zánik daňovej povinnosti,
Oznamovacia povinnosť

1. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

2. Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti písomne postupom podľa § 7 tohto VZN.

3. Povolenie na osobitné užívanie verejného priestranstva vydáva správca dane postupom podľa § 7 tohto VZN.

§ 19
Oslobodenie od dane

Od dane za užívanie verejného priestranstva podľa § 15 sú oslobodené:
a) obec, 
b) právnické osoby v zriaďovateľskej pôsobnosti obce, 
c) dodávatelia, ktorí vykonávajú práce na majetku obce a 
d) subjekty odstraňujúce havarijné stavy a poruchy existujúcich inžinierskych sietí (vodovod, kanalizácia, plyn, elektrické rozvody, telefónne a dátové rozvody) v rozsahu a časovom rozmedzí nevyhnutnom na odstránenie havarijného stavu alebo poruchy.

Diel III
Miesta daň za užívanie verejného priestranstva – 
vyhradené parkovanie vozidla mimo stráženého parkoviska

§ 20
Predmet dane

Predmetom dane za užívanie verejného priestranstva je osobitné užívanie verejného priestranstva spočívajúce vo vyhradenom parkovaní vozidla mimo stráženého parkoviska.

§ 21
Základ dane

Základom dane za užívanie verejného priestranstva podľa tejto časti VZN je výmera užívaného verejného priestranstva v m².



§ 22
Sadzba dane

1. Sadzba dane za osobitné užívanie verejného priestranstva uvedeného v § 22 tohto VZN za každý aj začatý (zabratý) m² a každý aj začatý deň alebo rok je stanovená nasledovne: 
a) .......... Eur/m²/deň, alebo
b) .......... Eur/m²/kalendárny rok, ak je ustanovená ročná paušálna sadzba.

2. Ak obec ustanoví sadzbu podľa odseku § 22 ods. 1 písm. a) tohto VZN, daň sa vypočíta ako súčin výmery vyhradeného priestoru v m², sadzby dane a počtu dní osobitného užívania verejného priestranstva.

§ 23
Vznik a zánik daňovej povinnosti,
Oznamovacia povinnosť

1. Daňová povinnosť vzniká dňom začatia vyhradeného parkovania vozidla mimo stráženého parkoviska a zaniká dňom skončenia vyhradeného parkovania.

2. Daňovník je povinný oznámiť správcovi dane svoj zámer osobitného užívania verejného priestranstva spočívajúceho vo vyhradenom parkovaní vozidla mimo stráženého parkoviska najneskôr v deň vzniku daňovej povinnosti. Vzor oznámenia tvorí prílohu č. 2 tohto VZN.

3. Oznámenie podľa ods. 2 tohto ustanovenia VZN obsahuje:
a) v prípade, ak ide o fyzickú osobu:
1. meno, priezvisko a adresu trvalého pobytu,
2. presné označenie miesta a rozsahu vyhradeného parkovania,
3. výmeru vyhradeného priestoru v m²,
4. obdobie vyhradeného parkovania,
5. označenie továrenskej značky motorového vozidla, jeho typ, farbu, evidenčné číslo motorového vozidla (ak ho má vozidlo pridelené), VIN číslo motorového vozidla, osvedčenie o evidencii vozidla, pre ktoré má byť parkovacie miesto vyhradené,
6. prípadne ďalšie údaje rozhodujúce pre určenie dane,
b) v prípade, ak ide o fyzickú osobu – podnikateľa alebo právnickú osobu:
1. obchodné meno a názov, sídlo, resp. miesto podnikania,
2. IČO, DIČ,
3. kontaktné údaje, 
4. údaje o štatutárnom zástupcovi alebo zástupcovi na doručovanie písomností v rozsahu meno, priezvisko, adresu trvalého pobytu a kontaktné údaje,
5. presné označenie miesta a rozsahu vyhradeného parkovania,
6. výmeru vyhradeného priestoru v m²,
7. obdobie vyhradeného parkovania,
8. označenie továrenskej značky motorového vozidla, jeho typ, farbu, evidenčné číslo motorového vozidla (ak ho má vozidlo pridelené), VIN číslo motorového vozidla, osvedčenie o evidencii vozidla, pre ktoré má byť parkovacie miesto vyhradené,
9. prípadne ďalšie údaje rozhodujúce pre určenie dane,

§ 24
Oslobodenie od dane a
zníženie dane

1. Od dane za vyhradené parkovanie vozidla mimo stráženého parkoviska sa oslobodzuje:
a) vyhradené parkovanie vozidla označeného parkovacím preukazom pre fyzickú osobu s ťažkým zdravotným postihnutím, ak je parkovacie miesto vyhradené v súvislosti s potrebou tejto osoby,
b) vyhradené parkovanie vozidla používaného obcou alebo právnickou osobou zriadenou alebo založenou obcou na plnenie úloh vo verejnom záujme,
c) vyhradené parkovanie vozidla používaného na zabezpečenie záchranných, bezpečnostných alebo iných činností vo verejnom záujme,
d) vyhradené parkovanie, ak tak ustanovuje osobitný právny predpis.

2. Správca dane môže na základe žiadosti daňovníka znížiť daň za vyhradené parkovanie vozidla mimo stráženého parkoviska o ......... %, ak ide o (doplniť konkrétnu kategóriu daňovníkov alebo situáciu, napr. držiteľa parkovacieho preukazu alebo inú obcou určenú kategóriu]).

3. Oslobodenie alebo zníženie dane podľa odsekov 1 a 2 tohto ustanovenia VZN sa uplatní na základe žiadosti daňovníka a po preukázaní skutočností zakladajúcich nárok na oslobodenie alebo zníženie dane.

4. Ak sa vyhradené parkovanie zriadi alebo zruší v priebehu kalendárneho roka, daň sa určí v pomernej výške podľa obdobia, počas ktorého trvala daňová povinnosť, ak toto VZN alebo zákon neustanovuje inak.

ŠIESTA ČASŤ
KONTROLA A ZODPOVEDNOSŤ
§ 25

1. Kontrolu dodržiavania ustanovení tohto VZN vykonávajú poverení zamestnanci obce postupom podľa osobitného predpisu.[footnoteRef:10] [10:  Zákon č. 563/2009 Z. z. o správe daní (daňový poriadok).] 


2. Porušenie ustanovení tohto VZN možno postihovať podľa príslušných všeobecne záväzných právnych predpisov.
3. Osoba, ktorá porušením povinností podľa tohto VZN spôsobí škodu na majetku obce, zodpovedá za škodu podľa príslušných právnych predpisov.[footnoteRef:11] [11:  Napr. zákon č. 40/1964 Zb. Občiansky zákonník, zákon č. 513/1991 Zb. Obchodný zákonník.] 


SIEDMA ČASŤ
SPOLOČNÉ, PRECHODNÉ, ZRUŠOVACIE A ZÁVEREČNÉ USTANOVENIA

§ 26
Spoločné ustanovenia

1. Obec písomne vyzve daňovníka, ktorý nesplní oznamovaciu povinnosť o vzniku daňovej povinnosti v zmysle § 13 ods. 2 alebo § 18 ods. 2 alebo § 23 ods. 2 tohto VZN, na jej splnenie v primeranej lehote, ktorá nemôže byť kratšia ako osem dní.

2. Ak daňovník nesplní oznamovaciu povinnosť ani na základe výzvy podľa odseku 1 tohto ustanovenia VZN, obec zistí základ dane a určí daň podľa pomôcok.

3. Obec oznámi daňovníkovi určenie dane podľa pomôcok, pričom dňom začatia určenia dane podľa pomôcok je deň uvedený v oznámení.

4. Na postup obce pri určení dane podľa pomôcok sa vzťahuje osobitný predpis.[footnoteRef:12] [12:  § 48 ods. 3 až 5 a § 49 zákona č. 563/2009 Z. z. o správe daní (daňový poriadok).] 


5. Výnos daní vrátane výnosu z pokút a úrokov z omeškania vzťahujúcich sa k týmto daniam sú príjmom rozpočtu obce, ktorá je správcom dane.

6. Daň podľa tohto VZN sa zaokrúhľuje na eurocenty nadol.

7. Správca dane nebude vyrubovať ani vyberať daň nižšiu ako 5,- Eur.

8. Vyrubenú daň je možné uhradiť poštovou poukážkou, bezhotovostným prevodom na účet obce uvedeným na rozhodnutí alebo v prípade výšky vyrubenej dane do výšky 300,- Eur aj hotovostnou platbou priamo do pokladne obecného úradu.

§ 27
Prechodné ustanovenia

1. Osobitné užívanie verejného priestranstva, ktoré bolo začaté pred účinnosťou tohto VZN na základe platného právneho titulu, sa dokončí podľa podmienok, za ktorých bolo povolené alebo odsúhlasené, ak osobitný právny predpis neustanovuje inak.

2. Osoby, ktoré ku dňu účinnosti tohto VZN užívajú verejné priestranstvo bez právneho titulu, sú povinné bezodkladne požiadať obec o usporiadanie užívacieho vzťahu, alebo verejné priestranstvo uvoľniť v lehote do 10 pracovných dní od nadobudnutia účinnosti tohto VZN.

§ 28 
Zrušovacie ustanovenie

Zrušuje sa VZN obce č....... o užívaní verejných priestranstiev a o miestnej dani za užívanie verejných priestranstiev (alebo časť VZN o miestnych daniach, ktorá sa týka miestnej dane za osobitné užívanie verejného priestranstva).

§ 29
Záverečné ustanovenia

1. V prípade vzniku otázok neupravených týmto VZN sa tieto spravujú zákonom č. 369/1990 Zb. o obecnom zriadení, zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, zákonom č. 563/2009 Z. z. o správe daní (daňový poriadok), resp. príslušnými právnymi predpismi Slovenskej republiky vzťahujúcimi sa na danú oblasť.

2. Neoddeliteľnou súčasťou tohto VZN sú nasledovné prílohy: 
Príloha č. 1: Žiadosť o udelenie súhlasu s osobitným užívaním verejného priestranstva – vzor
Príloha č. 2: Žiadosť o udelenie súhlasu s osobitným užívaním verejného priestranstva – 
    vyhradené parkovanie vozidla mimo stráženého parkoviska – vzor

3. Na tomto VZN Obce ....................... sa uznieslo Obecné zastupiteľstvo uznesením č. ..................... dňa ............... 2026.

4. Toto VZN obce bolo vyvesené na úradnej tabuli obce dňa .................2026 a zvesené dňa .............. 2026.

5. Zmeny a doplnky tohto VZN schvaľuje Obecné zastupiteľstvo v .......................

6. Toto VZN nadobúda účinnosť dňom .....................

